CELEX: 32021D2018
Language: hu
Date: 2021-11-15 00:00:00
Title: A Tanács (EU) 2021/2018 határozata (2021. november 15.) a nemzeti központi bankok külső könyvvizsgálóiról szóló 1999/70/EK határozatnak a Banc Ceannais na hÉireann/Central Bank of Ireland külső könyvvizsgálói tekintetében történő módosításáról

2021.11.19.   
               
               
                  HU
               
               
                  Az Európai Unió Hivatalos Lapja
               
               
                  L 413/1
               
            
         A TANÁCS (EU) 2021/2018 HATÁROZATA
         (2021. november 15.)
         a nemzeti központi bankok külső könyvvizsgálóiról szóló 1999/70/EK határozatnak a Banc Ceannais na hÉireann/Central Bank of Ireland külső könyvvizsgálói tekintetében történő módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződéshez és az Európai Unió működéséről szóló szerződéshez csatolt, a Központi Bankok Európai Rendszere és az Európai Központi Bank alapokmányáról szóló 4. jegyzőkönyvre és különösen annak 27. cikke 27.1 bekezdésére,
         tekintettel az Európai Központi Banknak az Európai Unió Tanácsához intézett, a Central Bank of Ireland külső könyvvizsgálóiról szóló, 2021. szeptember 29-i ajánlására (EKB/2021/44) (1),
         mivel:
         
                     (1)
                  
                  
                     Az Európai Központi Banknak (EKB) és azon tagállamok nemzeti központi bankjainak a beszámolóit, amelyek pénzneme az euro, az EKB Kormányzótanácsa által javasolt és az Európai Unió Tanácsa által jóváhagyott független külső könyvvizsgálóknak kell ellenőrizniük.
                  
               
                     (2)
                  
                  
                     A Banc Ceannais na hÉireann/Central Bank of Ireland 2016-ban a Mazarst választotta külső könyvvizsgálójaként a 2016–2020. pénzügyi évekre.
                  
               
                     (3)
                  
                  
                     A Banc Ceannais na hÉireann/Central Bank of Ireland jelenlegi külső könyvvizsgálójának, a Mazarsnak a megbízatása a 2020. pénzügyi év ellenőrzését követően megszűnik. Ezért külső könyvvizsgáló kinevezése szükséges a 2021. és a 2022. pénzügyi évre.
                  
               
                     (4)
                  
                  
                     A Banc Ceannais na hÉireann/Central Bank of Ireland meg kívánja hosszabbítani a Mazars megbízatását a 2021. és a 2022. pénzügyi évre.
                  
               
                     (5)
                  
                  
                     Az EKB Kormányzótanácsa azt ajánlotta, hogy a Mazarst nevezzék ki a 2021–2022. pénzügyi évekre a Banc Ceannais na hÉireann/Central Bank of Ireland külső könyvvizsgálójaként.
                  
               
                     (6)
                  
                  
                     Az EKB Kormányzótanácsának ajánlása alapján az 1999/70/EK tanácsi határozatot (2) megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az 1999/70/EK határozat 1. cikkének (5) bekezdése helyébe a következő szöveg lép:
            
               
                  „(5)   A Tanács jóváhagyja a Mazarst mint a Banc Ceannais na hÉireann/Central Bank of Ireland külső könyvvizsgálóját a 2021–2022. pénzügyi évekre.”
               
            
         
         
            2. cikk
            Ez a határozat a róla szóló értesítés napján lép hatályba.
         
         
            3. cikk
            Ennek a határozatnak az Európai Központi Bank a címzettje.
         
         
            Kelt Brüsszelben, 2021. november 15-én.
            
               
                  a Tanács részéről
               
               
                  az elnök
               
               J. PODGORŠEK
            
         
         
            (1)  HL C 403., 2021.10.6., 1. o.
         
         
            (2)  A Tanács 1999/70/EK határozata (1999. január 25.) a nemzeti központi bankok külső könyvvizsgálóiról (HL L 22., 1999.1.29., 69. o.).